Для шырокага кола чытачоў (а таксама для атрымання трывалага прыбытку ад продажу) тут друкаваліся і нерэлігійныя выданні. Напрыклад, з апісаннем, як ужываць лякарствы. Выпускала друкарня і навучальныя дапаможнікі для пратэстанцкіх школ. Выдатным помнікам арганізацыі адукацыі на беларускіх землях Вялікага Княства з’яўляецца надрукаваны ў 1628 годзе Статут Слуцкай школы. Выходзілі тут і літаратурныя творы, а таксама календары, зборнікі панегірыкаў і эпітафій, прысвечаных сям’і Радзівілаў, і шмат чаго іншага.